Gudrun Schyman

Gudrun Schyman (lindur më 9 qershor 1948) është një politikane suedeze. Ajo është aktualisht zëdhënëse e Nismës Feministe, një parti politike të cilën e bashkëthemeloi në 2005.

Ajo shërbeu si drejtuese e Partisë së Majtë Suedeze nga 1993 deri në Janar 2003. Ajo qe anëtare e Partisë së Majtë deri në vitin 2004, kur u largua për t'iu përkushtuar plotësisht punës   së saj si aktiviste e feminizmit pas një skandali mbi evazion fiskal. Ajo qe anëtare e pavarur në Riksdag deri në 2006. Schyman është bërë e njohur për ide që kanë ngjallur debat,të tilla si vendosja e një taksimi të veçantë për burrat.

 Kryetare e Partisë së Majtë 
Në 1993, Schyman u zgjodh drejtuese e Partisë së Majtë.

Gjatë udhëheqjes së saj,partia e saj  se dyfishoi numrin e deputetëve. Ajo fitoi popullaritet për çiltërsinë e saj: për shembull, ajo ishte e sinqertë në lidhje me luftën e saj me alkoolizmin dhe mbështeste një iniciativë për ta bërë Riksdagun një vend pune ku nuk lejohej alkooli.  Gjatë periudhës së saj si presidente e partisë, partia adoptoi feminizmin si një bazë ideologjike. Në vitin 2003, ajo u akuzua dhe më vonë u shpall fajtore për mashtrim të autoriteteve tatimore,pasi ishte përpjekur të përfitonte zbritje të paligjshme të taksave. Åsa Kroon and Mats Ekström, Vulnerable woman, raging bull or mannish maniac?: Gender differences in the visualization of political scandals, Working Paper 4, 2006, Örebro University: "Gudrun Schyman — Leader of the Left Wing Party 1993 – 2003," pp. 7–8, "The Schyman scandal," pp. 9–14 (pdf) Përkohësisht ajo u pasua nga Ulla Hoffmann .

Në 2002, ajo bëri një fjalim në lidhje me shtypjen e grave nga burrat, në të cilin ajo tha "Diskriminimi dhe shkeljet shfaqen në forma të ndryshme në varësi të vendit ku gjendemi. Por kjo është e njëjta normë, e njëjta strukturë, i njëjti model, që është përsëritur si  në Afganistan ashtu dhe këtu në Suedi ".  

Në tetor 2004, Schyman së bashku me deputetët e tjerë të Partisë së Majtë propozuan para Riksdagut, një vlerësim kombëtar të kostos së dhunës së burrave ndaj grave; për më tepër  kërkuan që shteti të financojë strehimoret e grave .  Propozimi tërhoqi vëmendje të gjerë, teksa media e quajti "taksimi i burrit". "Schyman in equality policy shock: tax men," The Local October 5, 2004, retrieved July 26, 2011.

 Themeluese e Nismës Feministe 
Schyman u largua nga Partia e Majtë në 2004 dhe në 2005 bashkëthemeloi Iniciativën Feministe (FI), një organizatë e cila në kongresin e saj të parë vendosi të garojë në zgjedhjet e ardhshme parlamentare. Jane Fonda e mbështeti atë në 2006, gjatë fushatës së partisë para zgjedhjeve të përgjithshme të 2006 . FI-ja mori  afërsisht 0.7% të votave, shumë poshtë pragut prej 4% të kërkuar për përfaqësimin parlamentar. Në zgjedhjet e parlamentit Evropian 2009, partia mori 2.22% të votave.  Në verën e vitit 2010 - përpara zgjedhjeve të përgjithshme të vitit 2010 - Schyman dogji 100,000 krona suedeze në një protestë kundër pagës së pabarabartë në Suedi. Kjo protestë, realizuar nga  Studio Total, i dha FI-së vëmendje të gjerë;   megjithatë, në zgjedhje partia mori vetëm 0.4% të votave.  Zgjedhjet e Parlamentit Evropian 2014 provuan të ishin zgjedhjet më të suksesshme të partisë ; partia tërhoqi 5.3% të votave kombëtare, ku Soraya Post fitoi një vend si PE .  Në zgjedhjet e përgjithshme të vitit 2014 FI-ja mori 3.1% të votave; pavarësisht se ende nuk përmbushte pragun prej 4.0% për marrjen e vendeve, ajo u bë partia më e popullarizuar jashtë Riksdagut.

 Shënime 
Ajo përfaqësoi Partinë e Majtë deri në momentin që la partinë në 2004; më vonë u prezantua deri në 2004 si kandidate e pavarur.

 Referime 

Kategoria:Njerëz që jetojnë
Kategoria:Lindje 1948
Kategoria:Aktiviste suedeze